Source: http://revista.universuljuridic.ro/hotararea-193-2015-regulamentul-privind-evaluarea-activitatii-profesionale-a-judecatorilor-si-procurorilor-completari-csm/
Timestamp: 2018-10-20 00:40:45+00:00
Document Index: 37406789

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Regulamentul privind evaluarea activităţii profesionale a judecătorilor şi procurorilor – completări (Hotărârea CSM nr. 193/2015) | Revista Universul Juridic
M. Of. nr. 215 din 31 martie 2015
Hotărârea CSM nr. 193/2015
Regulamentul privind evaluarea activităţii profesionale a judecătorilor şi procurorilor
Hotărârea CSM nr. 676/2007
Regulamentul privind evaluarea activității
profesionale a judecătorilor și procurorilor,
aprobat prin Hotărârea CSM nr. 676/2007
(M. Of. nr. 814 din 29 noiembrie 2007; cu modif. ult.) Hotărârea CSM nr. 193/2015
(M. Of. nr. 215 din 31 martie 2015) – introduce: art. 25 alin. (1) lit. c1), art. 25 alin. (51)
În M. Of. nr. 215 din 31 martie 2015, s-a publicat Hotărârea CSM nr. 193/2015 pentru completarea Regulamentului privind evaluarea activității profesionale a judecătorilor și procurorilor, aprobat prin Hotărârea CSM nr. 676/2007 (M. Of. nr. 814 din 29 noiembrie 2007; cu modif. ult.).
Hotărârea a fost adoptată având în vedere dispozițiile art. 39 alin. (6) din Legea nr. 303/2004 privind statutul judecătorilor și procurorilor (rep. M. Of. nr. 826 din 13 septembrie 2005; cu modif. și compl. ult.).
De asemenea, Hotărârea a fost adoptată în temeiul dispozițiilor:
– art. 133 alin. (5) și (7) din Constituția României, republicată;
– art. 23 alin. (1) și ale art. 38 alin. (1) din Legea nr. 317/2004 privind Consiliul Superior al Magistraturii (rep. M. Of. nr. 628 din 1 septembrie 2012; cu modif. ult.).
Vom prezenta, în continuare, completarea adusă respectivului Regulament prin Hotărârea CSM nr. 193/2015:
Art. 25 alin. (1) lit. c1) din Regulament
Art. 25 alin. (1) prevede faptul că evaluarea judecătorilor și procurorilor se face de comisii constituite prin hotărâre a Consiliului Superior al Magistraturii, separat pentru judecători și procurori, formate astfel:
d) pentru procurorii din cadrul Direcției Naționale Anticorupție, din procurorul șef al direcției, 2 procurori desemnați de colegiul de conducere și un membru supleant;
e) pentru procurorii din cadrul Direcției de Investigare a Infracțiunilor de Criminalitate Organizată și Terorism, din procurorul general al Parchetului de pe lângă Înalta Curte de Casație și Justiție, procurorul șef al direcției, 2 procurori desemnați de colegiile de conducere și un membru supleant.
La art. 25 alin. (1), după lit. c) se introduce o nouă literă, lit. c1).
Potrivit noii reglementări, art. 25 alin. (1) lit. c1) prevede faptul că evaluarea se face de comisii constituite prin hotărâre a Consiliului Superior al Magistraturii astfel: „pentru procurorii consilieri ai procurorului general al Parchetului de pe lângă Înalta Curte de Casație și Justiție, din procurorul general al Parchetului de pe lângă Înalta Curte de Casație și Justiție, 2 procurori desemnați de colegiul de conducere și un membru supleant”.
Art. 25 alin. (51) din Regulament
La art. 25, după alin. (5) se introduce un nou alineat, alin. (51).
Potrivit art. 25 alin. (51): „Evaluarea prim-adjunctului și adjunctului procurorului general al Parchetului de pe lângă Înalta Curte de Casație și Justiție, a adjunctului procurorului șef al Direcției Naționale Anticorupție și a adjunctului procurorului șef al Direcției de Investigare a Infracțiunilor de Criminalitate Organizată și Terorism se face de comisia prevăzută la alin. (5)”.
Regulamentul privind evaluarea activității profesionale a judecătorilor și procurorilor – completări (Hotărârea CSM nr. 193/2015) was last modified: mai 19th, 2015 by Redacția ProLege